
Projekteerimistingimuste määramine
(Hariduse tn.19c territooriumil asuva müügikioski rekonstrueerimine)

1. ASJAOLUD JA MENETLUSE KÄIK

12.11.2008 a. härra Andrei Kravtsov taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Hariduse tn.19c territooriumil asuva müügikioski rekonstrueerimise ehitusprojekti koostamiseks. 
Narva linnas Hariduse tn.19c asuv kinnistu, katastritunnusega 51101:004:0068, pindalaga 56,0 m2, sihtotstarbega ärimaa, kuulub Andrei Kravtsov'ile vastavalt väljavõttele kinnistusraamatust. 
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 30 lõike1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.
3. OTSUS

3.1  Määrata projekteerimistingimused Hariduse tn.19c territooriumil asuva müügikioski rekonstrueerimise ehitusprojekti koostamiseks järgnevalt:     
	3.1.1  ÜLDANDMED



	3.1.1.1  Tellija
 
	Andrei Kravtsov
Rahu tn.26-77, Narva linn

	3.1.1.2 Asukoht, 
            algandmed                                         
	Narva linn, Hariduse tn.19c
Ehitisregistri kood 118007982
Ehitisalune pindala 13 m2
Maakasutuse sihtotstarve: ärimaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 12.11.08.a avaldus nr 2047/1-12, Andrei Kravtsov
3.1.1.4.2 Ehitusseadus1, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Hariduse tn.19c territooriumil asuva müügikioski rekonstrueerimine.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Narva Linnavalitsuse 05.03.2008.a. korraldusega nr. 288-k kinnitatud projekt „Narva Linnamööbel” jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4 Projekt peab olema heaks kiidetud kõigil ehitusseadusega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.

3.3.8    Ehitise tehniliste näitajate esitamiseks kasutada ehitisregistri blanketti.

3.3.9    Esitada Arhitektuuriametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”.

3.3.10  Esitada Arhitektuuriametile kooskõlastamiseks põhiprojekt vähemalt kahes identselt komplekteeritud eksemplaris. 
	 3.4 ARHITEKTUURSED JA LINNAEHITUSLIKUD TINGIMUSED


3.4.1    Maksimaalne kioski ehitisalune pindala: kuni 40,0 m2. 
3.4.2    Näha ette parkimiskoht Hariduse tn.19c krundi piirides.

3.4.3    Lubatud kõrgus: kuni 4,0 m planeeritud maapinnast.

3.4.4    Arhitektuur: kaasaegne, esteetiline, piirkonna elukvaliteeti parandav. Eskiisprojektis esitada vähemalt 2 väikeehitise arhitektuurilahendust. Võtta arvesse „Narva Linnamööbel” projekti.
3.4.5    Välisviimistlus: toonitud klaaspinnad, dekoratiivsed fassaadiplaadid. Mitte kasutada plekki ja plastikmaterjale. Fassaadilahendused peavad olema esteetiliselt vaadeldavad kõikidel vaadetel. Eskiisprojektis esitada vähemalt 2 välisviimistluse lahendust ja 2 värvilahendust parima tulemuse saavutamiseks. Välisviimistluse ja värvilahenduse pass esitada projekti koosseisus. 
3.4.6    Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile. Esitada põhielementide paiknemise joonised, lõiked ja põhilised sõlmed, materjalide ja põhielementide spetsifikatsioon, nõuded materjalide tugevusele, kestvusele ning pindade kvaliteedile jne.
3.4.7    Piirded: pole lubatud.
3.4.8    Keskkonnakaitsemeetmed, tuleohutusmeetmed ja jäätmekäitlus: lahendada projekti koosseisus.
3.4.9    Asendiplaan: näidata parkimiskoht, juurdepääs avalikult kasutatavale teele, sisse-ja väljasõit krundilt, olemasolevad ehitised, valgustimastide, sõidu- ja kõnniteede paiknemine, määratleda pinnakatted jne. 
3.4.10  Projekti koosseisus esitada lisaks:   
- situatsiooniskeem,

- ehitise püstlõige,

- värvivaated koos värvikoodidega,

- avade täitmise plaan,

- akende ja uste eksplikatsioon,
- katuse plaan,

- põrandate plaan ja lõiked,

- uute seinte spetsifikatsioon ja lõiked,

- seadmete paigutuse plaan,

   - reklaami asukoht jne.

	3.5  INSENERTEHNILISED ERITINGIMUSED



3.5.1 Projekti koosseisus esitada insener-tehniline projektlahendus elektrivarustusele.
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  KOOSKÕLASTUSED




3.6.1     Ida-Eesti Päästekeskuse Narva Keskkomando.

3.6.2     Narva Linnavalitsuse Linnavara ja-Majandusamet. 

3.6.3     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1    Korraldus jõustub teatavaks tegemisest.
4.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates  korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

